Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита Никола Димитровски со службена легитимација број 28-0003 и Биљана Александровска со лиценца број А280450022 извршија вонреден инспекциски надзор над субјектот ЈУ Меѓуопштински центар за социјална работа на град Скопје , со седиште ул.Никола Вапцаров бр.11 застапуван од ВД Директорот Хамза Амети, со Записник број ИП1 16-26 од 25.12.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/2019,1 46/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023,,) го донесе следното:

**Р Е Ш Е Н И Е**

Се наредува на Хамза Амети, ВД Директор на ЈУ Меѓуопштински центар за социјална работа на град Скопје, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во определените рокови:

Центарот во предметот на Р.Ч. во постапката за остварување и користење на правото на гарантирана минимална помош, да го преиспита решението број уп1 3247-4916/19/3 од 05.03.2024 година, односно да ги преиспита фактите и условите за користење на правото. При преиспитувањето, целосно и правилно да ја утврди фактичката состојба во домаќинството со тоа што да изврши непосреден увид во домаќинството на корисникот, да утврди дали тоа сеуште се наоѓа во социјален ризик и во какви услови живее, да утврди дали поседуваат некој друг имот или имотни права од кој остваруваат приходи по некој друг основ, дали поседува регистрирано моторно возило и дали сеуште живее како 5-члено домаќинство, односно дали Реџеп Чаколи ја има напуштено државата и не е повеќе член на домаќинството.

Доколку утврди дека е така, да се обрати до надлежните институции МВР-Гранична полиција за податок дали и кога ја напуштил државата, согласно член 28, член 40 став 1 алинеја 1, 2 и 6, став 2, член 271 став 2 и член 273 од Законот за социјалната заштита и член 5 став 1 точка 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/21 и 240/2021).

Во зависност од утврдената состојба, доколку има потреба да донесе ново решение со кое ќе го замени претходното решение донесено во спротивност со закон или друг пропис. Соодветно на тоа, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот за социјалната заштита.

**Рокот за извршување на изречената инспекциска мерка изнесува 60 дена од денот на приемот на решението.**

2. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерство за социјална политика, демографија и млади врз основа на член 329 став 1 алинеја 3 од Законот за социјалната заштита, преку инспекторите Никола Димитровски со службена легитимација број 28-0003 и Биљана Александровска со лиценца број А280450022, извршиja вонреден инспекциски надзор на ден 23.12.2024 година во ЈУ Меѓуопштински центар за социјална работа на град Скопје-Служба за права и услуги на подрачје на Општините Карпош, Ѓорче Петров и Сарај, застапуван од ВД Директорот Хамза Амети и состави Записник број ИП1 16-26 од 25.12.2024 година, во кој се констатирани недостатоци и неправилности во постапката за остварување и користење на правото на гарантирана минимална помош, по поднесена вонредна иницијатива од Транспаренси Интернешнл.

За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за социјална политика, демографија и млади - Сектор за инспекциски надзор во социјалната заштита и заштита на децата, под број ИП1 16 -26 од 03.01.2025 година.

**Инспектори за социјална заштита:**

**Виш инспектор, Никола Димитровски**

**Инспектор, Биљана Александровска**